**Projektas**

**LIETUVOS RESPUBLIKOS SEIMAS**

**NUTARIMAS**

**Dėl 2017 metų paskelbimo reformacijos metais**

2016 m. d. Nr.

Vilnius

Lietuvos Respublikos Seimas,

*atsižvelgdamas* į tai, kad 2017 metais daugelis krikščioniškų šalių švęs 500-ąsias Reformacijos metines, pažymėdamos 1517-uosius, kai Martynas Liuteris paskelbė savo tezes;

*atkreipdamas* dėmesįį tai, kad Reformacija suteikė Lietuvai daug iškilių, meilę gimtajai kalbai puoselėjusių, raštijos ir kultūros srityje veikusių, švietimo sistemą formavusių asmenybių, tarp jų – Martyną Mažvydą, Kristijoną Donelaitį, Joną Bretkūną, Abraomą Kulvietį;

*pabrėždamas,* kad Vatikane buvo sudaryta bendra liuteronų ir katalikų komisija, parengusi dokumentą „Nuo konflikto iki bendrystės“, kuriuo siekiama paminėti Reformos sukaktį kaip bendrą tikėjimo išpažinimą, bendras vienybės paieškas;

*atmindamas*, kad Reformacija paskatino Europoje naujus socialinius, ekonominius, politinius ir kultūrinius procesus, palikusius ryškų pėdsaką ir Lietuvoje;

*siekdamas* artimesnės bendrystės su visomis krikščioniškomis bažnyčiomis ir visuomene minint Lietuvos kultūriniam ir dvasiniam gyvenimui svarbų įvykį, n u t a r i a:

**1 straipsnis.**

Paskelbti 2017 metus Reformacijos metais.

**2 straipsnis.**

Pasiūlyti Lietuvos Respublikos Vyriausybei:

1) sudaryti Reformacijos metų minėjimo komisiją (toliau – Komisija), kuri iki 2016 m. rugsėjo 1 d. parengtų Reformacijos metų minėjimo priemonių planą;

2) 2017 metų valstybės biudžete numatyti lėšų Komisijos sudarytam ir patvirtintam Reformacijos metų minėjimo priemonių planui įgyvendinti.

Seimo Pirmininkas